หยุดฉีดยาคุมตั้งแต่เดือน สิงหาคม เมนส์มาเดือนธันวาคม แล้วเมนส์มามากผิดปกติค่ะ วันนี้เป็นวันที่9 แล้ว แล้วเมนส์จะมาเป็นลิ่มเลือดเลยค่ะ ต้องทำยังไงดีคะ
สวัสดีค่ะ Kriss,เมื่อหยุดฉีดยาคุมกำเนิดไปตั้งแต่เดือน ส.ค. แล้วในเดือน ธ.ค. ได้มีเลือดออกปริมาณมากและออกนาน 9 วันดังกล่าว ก็อาจเป็นประจำเดือนที่ถือว่ามีมากกว่าปกติ ซึ่งอาจเป็นผลจากการที่หยุดฉีดยาคุมได้ อย่างไรก็ตาม หากหลังจากที่ได้หยุดฉีดยาคุมไป ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ แต่เลือดยังคงไม่หยุดไหล แนะนำควรไปพบแพทย์เพื่อรักษาให้เลือดหยุดไหลก่อน เพราะหากออกนาน อาจทำให้เกิดภาวะโลหิตจางตามมาได้ค่ะ และเพื่อหาสาเหตุอื่นๆ ที่อาจเป็นไปได้อีก เช่น มีเนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น